भारतीय संस्कृति और परंपरा का समर्थक है साहित्य
भारतीय संस्कृति और परंपरा का समर्थन करते हुए संप्रेषणीयता के साथ ही लोकेश झा द्वारा रचित साहित्य जीवन के मूल्यों की स्थापना भी करता है। उनकी रचनाओं में नारी उत्पीड़न, आतंकवाद के साथ-साथ राष्ट्रप्रेम का उज्जवल स्वर भी सुनाई देता है। ये बात शनिवार को टाउन हॉल में साहित्यकार श्रीमती लोकश झा की तीन कृतियों के विमोचन कार्यक्रम की अध्यक्षता करते हुए वरिष्ठ साहित्यकार डॉ. मदन केवलिया ने कही।
इस अवसर पर शब्द श्री साहित्य संस्थान विकास प्रकाशन द्वारा आयोजित कार्यक्रम में लोकेश झा द्वारा रचित कृति गलियारा (उपन्यास), फुहारों के मोती (कविता संग्रह) सिद्ध (कहानी संग्रह) का विमोचन किया गया। कार्यक्रम को संबोधित करते हुए विशिष्ट अतिथि डाॅ. मदन सैनी ने कहा कि लोकेश झा ने अपनी रचनाओं में समाज की सच्चाइयों को बयान किया है। वहीं लेखिका लोकेश झा ने अपनी रचनाओं के माध्यम से नारी की पीड़ा को उभारने का प्रयास किया है। कार्यक्रम का संयोजन करते हुए मोनिका गौड़ ने कार्यक्रम की रूपरेखा प्रस्तुत की। डॉ. बसंती हर्ष ने लेखिका झा के उपन्यास पर लिखे डॉ. एसएन हर्ष के पत्र का वाचन किया वहीं डॉ. विजय लक्ष्मी शर्मा ने कविता संग्रह और डॉ. नमामीशंकर आचार्य ने कहानी संग्रह पर पत्रवाचन किया। विकास पारीक परितोष झा ने आभार जताया।
लोकेश झा की कृतियों का विमोचन करते अतिथि।
बीकानेर | मायड़मांण मंच समिति के तत्वावधान में तीन जनवरी को वेटरनरी ऑडिटोरियम में सुबह 11 बजे वार्षिक कार्यक्रम आयोजित किया जाएगा। कार्यक्रम में साहित्यकार सत्यनारायण इन्दौरिया सत्य की कृतियों काव्य कलश एवं मायरौ का लोकार्पण एवं संभाग के साहित्यकारों का सम्मान किया जाएगा। जयपुर के गायक राकेश शर्मा को राष्ट्रीय संदीप पुरस्कार से नवाजा जाएगा। कार्यक्रम संवित् सोमगिरी महाराज की अध्यक्षता एवं वन एवं पर्यावरण मंत्री राजकुमार रिणवा प्रो वासुदेव देवनानी शिक्षा मंत्री स्वतंत्र प्रभार के मुख्य आतिथ्य में होगा। प्रवक्ता निर्मल रांकावत ने बताया कि कार्यक्रम में वेटरनरी विवि कुलपति प्रो के गहलोत , विधायक डा गोपाल जोशी खाजूवाला विधायक डा विश्वनाथ मेघवाल कोलायत विधायक भंवरसिंह भाटी विशिष्ट अतिथि होंगे।
hin_Deva hin_Deva hin_Deva hin_Deva hin_Deva